Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: ae) a sportról szóló 2004. évi I. törvény alapján a miniszternek a kincstári vagyon körébe
Paragraph Index: 6026

s) ellátja a Helyzetelemző-értékelő Központ (a továbbiakban: HÉK) működtetésével kapcsolatos feladatokat, ennek során: sa) a minisztérium ügyeleti szolgálatát – az Igazságügyi és Rendészeti Minisztériummal (a továbbiakban: IRM) kötött megállapodásra alapozva – az Országos Katasztrófavédelmi Főigazgatósággal (a továbbiakban: OKF) megosztva látja el, sb) az OKF-n kívül a más szervektől érkező tájékoztatás alapján a rendkívüli eseményekről jelentést tesz. A megállapodás alapján az IRM által készített Tájékoztató Jelentést a közjogi és koordinációs szakállamtitkár által jóváhagyott elosztónak megfelelően továbbítja, sc) közreműködik a különböző szintű jogszabályokban előírt, a tárca feladat- és hatáskörébe utalt, a védelmi igazgatással összefüggő értesítési, tájékoztatási, berendelési és készültségbe helyezési feladatok végrehajtásában, sd) ellátja a minősített információ telefonon, faxon és elektronikus levélben történő vételével és továbbításával kapcsolatos feladatokat NATO TITKOS szintig. Működteti ezen információk elektronikus továbbítására, tárolására, kezelésére használt rendszert, se) koordinálja a hazai katasztrófa- és válsághelyzetek kezelésével kapcsolatos minisztériumi feladatokat, 2006/94. szám sf) részt vesz – részleges vagy teljes alkalmazás esetén – a katasztrófa- és válsághelyzetkezeléséhez szükséges információk elemzésében, értékelésében, javaslatokat, előterjesztéseket dolgoz ki a döntéshozók részére; részt vesz a döntésekből adódó feladatok végrehajtásának koordinációjában, sg) gondoskodik a HÉK-be kijelölt szakértők felkészítéséről, sh) ellátja a HÉK általános készenléti tevékenységét, si) az érintettek adatszolgáltatása alapján nyilvántartja az ország működése, illetve a lakosság ellátása szempontjából kiemelten fontos létesítményeket;

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes